القاسم المشترك بين وليدات اخنوش ضعف الشخصية ، عدم قبول الانتقاد والرأي الاخر ، الاستعلاء والشوفينية … امثال أستاذهم الصلعاني لي ساد التعليقات من زمان وراهم غاديين في طريقه … بالله عليكم النائب البرلماني لي المفروض يكون صوت الشعب وممثل الناس ساد عليهم الفرصة الوحيدة لي عندهم باش يعبرو على رأيهم … تخيل معايا هاذو لو فيدهم الأكسجين كيفاش غادي يديرو ؟ اقل حاجة وآخر ما نملك هو الرأي ديالنا حرمونا من مساحة عندهم وسدو مكان التعليقات … كيفاش كايداعيو انهم ناجحين ومحبوبين والشعب بغاهم ؟؟؟ فتح التعليقات باش تشوفوا رأي الشارع فيكم ؟؟؟ ياك صوت عليكم المغرب وحصلتوا على أغلبية ساحقة … وخليو الأغلبية تعلق ليكم وتشكركم … هاذ القمع الافتراضي هو نموذج ديال العقلية ديال هاذ الناس لي لا يقبلون الاختلاف والانتقاد ، ويظنون انهم فوق المحاسبة والنقاش … وان اي واحد ينتقدهم راه مصيفطو بن كيران … بغاو يخلقو قطبية تحيزية ويحشرو المخالفين في زاوية البيجيدي ويلبسوهم جلباب البنكيرانيين وفالواقع ليس في القنافد املس نحن الشعب فقدنا الثقة فيكم كلكم "عسى الله ان يأتي بالفتح او امر من عنده " نحن في يد الله الفرج بيد الله هاذ الويل لي وصلتو ليه الشعب ليس له من دون الله كاشفة … حكومة النحس لي عشنا في زمانها الغلاء والوباء والجفاف والزلزال والفيضان والقمع ومحاولات الهجرة الجماعية… واش كاين شي عقاب وابتلاء كثر من هذا ؟ نسأل الله العافية … ثم كايشطحوا ويضحكوا فالوقت لي ضحايا الزلزال والفيضانات عالم بيهم غير الله … ويبقا سؤال الأمير بدون جواب " واش نتوما حكومة او عصابة ؟ "